मेला कोई क्रो, डिड क्रो दूर दब्बड़ै च लग्गना हा। बसाख म्हीने दी धुप्प तेज ही। गंगू सिरा नंगा ते पैरें दा पोआना। पर मेलै जाने दी खुशी च उसी धुप्प-धप्प नेईं ही लग्गा दी। रस्ते च रींगे दियां रींगां मेलै जा करदियां हियां। सब्बै जने हसदे-गान्दे जा करदे हे। निक्के 2 ञ्याणें रंग-बरंगी पशाकड़ू लाए दे हे। जागत ञ्याणे सज्जे सजाए दे नचदे-कुद्दे जा करदे हे। कुसै ने अपने गलै च मोतिए दे हार पाए दे हे ते कुसै ने क्रोशिए कन्ने बुने दा गुलूबन्द गै पलेटे दा हा। गंगू गी औंगली कन्ने लाइयै औदी मां रस्ते दे दुई बक्खी होई गेई। दुएं दी खुशी ने ओदी दोआसी गी ओर चुब्बां कराइयां। ओ सैहमी दी कदें 2 उनें भागवानें पासै दिखियै हौका भरी लैंदी ते फिरी ओदी नजर पुञा पर जाई खुबदी।